[{"text_idx": "#000000", "text": "Beth yw Diwrnod Shwmae Sumae?"}, {"text_idx": "#000001", "text": "\u201cGer y bar, ar faes chwarae, yn y gwaith, wrth ddesg neu gae, cwyd dy lais, Shwmae Su\u2019mae!"}, {"text_idx": "#000002", "text": "Dyma trawiad trydar y prifardd Llion Jones am Ddiwrnod Shwmae Sumae! ac wrth i Ddiwrnod Shwmae Sumae! agosau mae nifer o wynebau cyfarwydd wedi dangos cefnogaeth i\u2019r achos."}, {"text_idx": "#000004", "text": "\u201cCymraeg yw iaith fy nghyndeidiau ac mae\u2019n gyfrifoldeb arna i gario ymlaen a\u0302\u2019r traddodiad. Mae\u2019n bwysig fy mod i\u2019n siarad Cymraeg gyda\u2019r teulu ac yn dysgu pobl eraill am y Gymraeg. Hefyd mae\u2019n deimlad braf bod nifer o chwaraewyr eraill erbyn hyn yng ngharfan Cymru sy\u2019n siarad Cymraeg.\u201d"}, {"text_idx": "#000005", "text": "Ar ddydd Mawrth, Hydref 15ed cynhelir nifer o weithgareddau ar draws y wlad i ddathlu Diwrnod Shwmae Sumae! Bwriad yr ymgyrch yw: \u2022 gwneud y Gymraeg yn llawer mwy amlwg a chyhoeddus, \u2022 dangos bod yr iaith yn perthyn i bawb yng Nghymru, beth bynnag yw eu medrusedd \u2022 a sicrhau defnydd o\u2019r Gymraeg drwy\u2019r flwyddyn."}, {"text_idx": "#000010", "text": "Ac mae Diwrnod Shwmae Sumae! yn gyfle i gael bargen neu ennill gwobr. Ym Mhenybont ar Ogwr bydd y 50ed person sy\u2019n cyfarch perchennog Siop yr Hen Bont a\u0302\u2019r geiriau \u201cShwmae\u201d yn derbyn gwobr arbennig."}, {"text_idx": "#000012", "text": "\u201cMae cefnogaeth Prifysgol Aberystwyth wedi bod yn wirioneddol wych a phawb am sicrhau bod Diwrnod Shwmae Su\u2019mae! yn ddiwrnod i\u2019w gofio.\u201d dywedodd Jaci Taylor o Ganolfan Cymraeg i Oedolion y Brifysgol sydd wedi bod yn trefnu y digwyddiad."}, {"text_idx": "#000013", "text": "Yng Nghrymych bydd Ty\u0302 Bach Twt yn cynnig \u00a35 o docyn anrheg i unrhyw gwsmer sy\u2019n gwario dros \u00a340 ar ddiwrnod Shwmae ac sy\u2019n dechrau eu sgwrs yn Gymraeg. Cofiwch dyw hi ddim yn rhy gynnar i ddechrau siopa Nadolig!"}, {"text_idx": "#000014", "text": "Dywedodd Mari Lovgreen, un o Bencampwyr Shwmae Sumae! a chyflwynydd Argyfwng 999 ar Stwnsh: \u201cMae\u2019n gre\u0302t meddwl fod na gymaint o weithgareddau wedi\u2019u trefnu ar gyfer diwrnod Shwmai Sumae!- a hynny dros Gymru. Mae mor bwysig bod Cymraeg yn cael ei glywed a\u2019i ddathlu ymhob rhan o Gymru."}, {"text_idx": "#000015", "text": "\u201cMewn cymunedau lle mae\u2019r Gymraeg yn brin \u2013 mae\u2019n bwysig ein bod ni\u2019n annog dysgwyr a\u2019u cynnwys mewn gweithgareddau Cymraeg. Mae\u2019r iaith yn fyw, ac mae\u2019r iaith i bawb! Defnyddiwch hi!\u201d"}, {"text_idx": "#000016", "text": "Ar ddiwrnod shw mae eleni byddwn i a Grw\u0302p Deddf (Swyddogion Iaith De-Ddwyrain Cymru) yn ddiolchgar iawn os gallech chi ein helpu ni drwy gwblhau\u2019r holiadur byr (iawn!) isod a rhoi i ni eich syniad(au) chi am sut y gallwn ni gynyddu defnydd o\u2019r iaith a chreu ymdeimlad cenedlaethol cryfach."}, {"text_idx": "#000018", "text": "Yn y llyfr bydd syniadau pobl Cymru o\u2019r pethau bychain (ond pellgyrhaeddol gobeithio!) y gall pob un ohonom wneud er mwyn Cymreigio Cymru drwy gefnogi a chodi ymwybyddiaeth o\u2019r iaith, gyda\u2019r rheiny wedi eu trefnu dan bedwar pennawd ar sail y prif feysydd trosglwyddo iaith sef y gymuned, y gweithle, addysg a\u2019r teulu."}, {"text_idx": "#000019", "text": "Hydref 15, 2013 fydd y tro cyntaf inni ddathlu Diwrnod Shwmae Su\u2019mae? gan ddechrau pob sgwrs yn Gymraeg. Bydd Diwrnod Shwmae Su\u2019mae? yn gyfle inni atgyfnerthu a dathlu\u2019r Gymraeg a\u2019r ffyrdd y byddwn ni\u2019n cyfarch ein gilydd yn Gymraeg yn ein cymunedau. Bydd hefyd yn gyfle i gefnogi ac annog ymdrechion pawb sydd wrthi yn dysgu Cymraeg ledled Cymru. Mae\u2019r Gymraeg yn perthyn i bawb a gallwn ni i gyd ddefnyddio\u2019r Gymraeg ymhob man! Yn y siop, y ganolfan hamdden, y gwaith, wrth geisio gwasanaeth Cymraeg yn ein cymuned, gyda ffrindiau."}, {"text_idx": "#000020", "text": "Am ddathlu\u2019r diwrnod? Rho gynnig arni! Have a go! Cyfle i\u2019ch mudiad, cymuned, cymdeithas nodi\u2019r diwrnod, a chael ychydig o hwyl wrth ddathlu\u2019r achlysur. Mae\u2019r dathlu yn eich dwylo chi ond dyma rhai awgrymiadau:"}]